(ЕС) No 269/2014 списък на лица, образувания и органи, за които се прилагат ограничителни мерки, следва да бъдат добавени 26 лица и едно образувание.
 (13)
 Приложение I към Регламент (ЕС) No 269/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Лицата и образуванието, посочени в приложението към настоящия регламент, се добавят в списъка, поместен в приложение I към Регламент (ЕС) No 269/2014.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 февруари 2022 година.
 За Съвета
 Председател
 J.-Y. LE DRIAN
 (1) ОВ L 78, 17.3.2014 г., стр. 6.
 ПРИЛОЖЕНИЕ
 Следните лица и образувания се добавят в списъка на физическите и юридическите лица, образуванията и органите, поместен в приложение I към Регламент (ЕС) No 269/2014:
 1. Лица
 Име
 Идентифицираща информация
 Изложение на основанията
 Дата на вписване
 „671
 Igor Ivanovich SECHIN
 (Игорь Иванович СЕЧИН)
 Дата на раждане: 7.9.1960 г.
 Място на раждане: Ленинград, СССР (понастоящем Руска федерация)
 Гражданство: руско
 Пол: мъжки
 Игорь Сечин е главен изпълнителен директор на Rosneft, руско държавно петролно дружество и един от най-големите производители на суров нефт в света. Той е един от най-доверените и близки съветници на Владимир Путин, а също и негов личен приятел. Той е в ежедневен контакт с руския президент. Той е считан за един от най-влиятелните членове на руския политически елит. Връзките му с Владимир Путин са дълбоки и датират отдавна. Той работи с президента в кметството на Санкт Петербург през 90-те години на XX век и оттогава доказва лоялността си. През 1999 г. г-н Сечин става заместник-началник на администрацията на Владимир Путин, през 2008 г. – заместник министър-председател, а през 2012 г. – главен изпълнителен директор на Rosneft. Той е един от руските олигарси, които действат в партньорство с руската държава.
 28.2.2022 г.
 Той е сред онези лица от обкръжението на Путин, които получават финансови облаги и важни назначения в замяна на своето подчинение и лоялност. Той получава важни и трудни задачи от президента и е възнаграден с ръководството на Rosneft и огромно благосъстояние. Дружеството Rosneft на Игорь Сечин участва във финансирането на лозята на дворцовия комплекс до Геленджик, който се счита, че се използва лично от президента Путин.
 Следователно той активно подкрепя материално или финансово и извлича ползи от вземащите решения лица в Русия, отговорни за анексирането на Крим и за дестабилизирането на Украйна.
 Освен това Rosneft Aero, дъщерно дружество на Rosneft, на което г-н Сечин е главен изпълнителен директор, доставя авиационно гориво за летището на Симферопол, което осигурява въздушни връзки между територията на незаконно анексираните Крим и Севастопол и Русия. Следователно той подкрепя утвърждаването на незаконно анексирания Кримски полуостров като част от Руската федерация, което на свой ред подкопава допълнително териториалната цялост, суверенитета и независимостта на Украйна.
 672.
 Nikolay Petrovich TOKAREV
 (Николай Петрович ТОКАРЕВ)
 Дата на раждане: 20.12.1950 г.
 Място на раждане: Караганда, Казахска ССР (понастоящем Казахстан)
 Николай Токарев е главен изпълнителен директор на Transneft, голямо руско петролно дружество